2021. gada 14. janvārī Rīkojums Nr. 19

Rīgā (prot. Nr. 5 32. §)

**Grozījumi Ministru kabineta 2020. gada 6. novembra rīkojumā Nr. 655 "**[**Par ārkārtējās situācijas izsludināšanu**](https://likumi.lv/ta/id/318517-par-arkartejas-situacijas-izsludinasanu)**"**

Izdarīt Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B. nr.) šādus grozījumus:

1. Izteikt 5.1.4 apakšpunktu šādā redakcijā:

"5.1.4 šā rīkojuma 5.1.1 apakšpunktā minētajos datumos tirdzniecības vietas, pakalpojumu sniegšanas vietas iedzīvotājiem klātienē un ēdināšanas pakalpojumu sniegšanas vietas darbu beidz ne vēlāk kā plkst. 21.00. Degvielas uzpildes staciju, diennakts aptieku un valsts akciju sabiedrības "Starptautiskā lidosta "Rīga"" termināļos strādājošo sabiedriskās ēdināšanas iestāžu, tirdzniecības un pakalpojumu sniegšanas vietu darba laiks, kā arī sabiedriskā transporta un pasažieru pārvadājumu pakalpojumu, avārijas un neatliekamo komunālo pakalpojumu sniegšanas laiks netiek ierobežots;".

2. Papildināt 5.13.7. apakšpunktu aiz vārda "iestādēm" ar vārdiem "kā arī izglītības ieguvei tālmācībā".

3. Papildināt rīkojumu ar 5.43.2 apakšpunktu šādā redakcijā:

"5.43.2 noteikt, ka Nacionālā elektronisko plašsaziņas līdzekļu padome, pieņemot attiecīgu lēmumu, atbilstoši Elektronisko plašsaziņas līdzekļu likuma 5. panta otrajai daļai un 62. panta sestajai daļai un ievērojot Elektronisko plašsaziņas līdzekļu likuma pārejas noteikumu 40. punktu, Publiskas personas finanšu līdzekļu un mantas izšķērdēšanas novēršanas likuma 5.1 pantā noteiktajā kārtībā var nodot Latvijas sabiedrisko mediju veidotos un pārraidītos 1991. gada barikāžu atceres speciālizlaidumu raidījumus bezatlīdzības lietošanā citiem elektroniskajiem plašsaziņas līdzekļiem, kā arī lemt par to lietošanas pārtraukšanu, ja elektroniskais plašsaziņas līdzeklis neievēro Nacionālās elektronisko plašsaziņas līdzekļu padomes lēmumā paredzētos nosacījumus;".

4. Ar 2021. gada 15. janvāri svītrot 5.45.1 apakšpunktu.

Ministru prezidents A. K. Kariņš

Veselības ministrs D. Pavļuts